D-SLR - วิกิพีเดีย

# D-SLR

### จากวิกิพีเดีย สารานุกรมเสรี

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย
  กล้อง Canon EOS 5D กล้อง D-SLR รุ่นท็อบสำหรับมือสมัครเล่น

D-SLR หรือ DSLR ย่อมาจากคำว่า Digital Single-Lens Reflex ซึ่งหมายถึงกล้องดิจิตอลที่มีกลไกในลักษณะเดียวกันกับกล้องแบบฟิล์ม 35mm SLR เพียงแต่ใช้เซ็นเซอร์ในการรับภาพแทนฟิล์ม

## [แก้] ส่วนประกอบ

กล้อง D-SLR มักนำตัวกล้องที่ใช้ฟิล์มแบบ 35mm. SLR มาดัดแปลงให้เป็นกล้องดิจิตอล โดยเปลี่ยนฝาหลัง และแทนที่ฟิล์มด้วยเซ็นเซอร์รับภาพ ซึ่งมีส่วนประกอบดังนี้

- เซ็นเซอร์รับภาพ หรือเรียกว่า Image Sensor ใช้ในการรับสัญญาณภาพ แล้วแปลงเป็นสัญญาณดิจิทัล
- Exposure modes ใช้ในการเปลี่ยนโหมดการถ่าย หรือ โหมดการทำงาน
- ปุ่มกดชัตเตอร์ ใช้ในการสั่งให้ชัตเตอร์ทำงาน
- แฟลช ใช้ในการเพิ่มแสงให้ภาพ หรือ ทำให้เกิดแสงสะท้อน เป็นประกายในตา
- Hot Shoe ในกรณีที่แฟลตในตัวเครื่องไม่เพียงพอสามารถต่อเพิ่มแฟลตได้
- ไฟแสดงสถานะการตั้งเวลาถ่ายภาพ เป็นไฟLEDกระพริบตามเวลาการตั้งถ่ายภาพ
- เลนส์ถ่ายภาพ มีหลายชนิด ตามการใช้งาน และ ชนิดของ Lens mount
- ปุ่มเปิดปิด ใช้สำหรับเปิดปิดกล้อง
- เซลล์วัดแสงแฟลต เป็นอุปกรณ์ทำจาก CCD ใช้วัดแสงจากวัตถุเพื่อชดเชยแฟลต และตั้งค่า Guide Number
- ช่องมองภาพ ใช้สำหรับมองภาพ ซึ่งภาพจะถูกสะท้อนผ่านกระจกสะท้อน ที่อยู่ด้านหน้าเซ็นเซอร์รับภาพ
- USB Socket เป็นช่องสำหรับเสียบสายยูเอสบีเพื่อย้ายข้อมูลจากกล้องไปยังคอมพิวเตอร์ หรืออุปกรณ์อื่นๆ
- ช่องเสียบหม้อแปลง เป็นช่องนำเข้าไฟจากหม้อแปลง
- หน้าจอLCD สำหรับแสดงภาพ และการตั้งค่า โดยกล้องบางรุ่น จะมีหน้าจอแยกกัน เพื่อแสดงรายละเอียด ที่แตกต่างกัน
- ช่องต่อขาตั้ง เป็นช่องสำหรับต่อกับขาตั้งกล้อง หรือ กริปแนวตั้ง
- ช่องใส่การ์ดความจำ สำหรับใส่การ์ดความจำ
- ปุ่มคอนโทรลคำสั่ง โดยส่วนใหญ่เป็นปุ่มสี่ทิศทาง ใช้สำหรับเลื่อนปรับค่าต่างๆ
- วงล้อปรับค่า เป็นวงล้อด้านบนของกล้อง ใช้สำหรับปรับค่าโดยเฉพาะ เช่น รูรับแสง ค่าชดเชยแสง
- วงล้อโฟกัส เป็นวงล้ออยู่บนเลนส์ ใช้สำหรับปรับระยะโฟกัสของเลนส์
- วงล้อซูม เป็นวงล้ออยู่บนเลนส์ ใช้สำหรับปรับอัตราขยายของเลนส์
- รังถ่าน ใช้สำหรับใส่แบตเตอรี่ของกล้อง
- แบตเตอรี่ เป็นแหล่งพลังงานของกล้อง โดยส่วนใหญ่จะเป็น Lithium ion polymer battery หรือ Nickel metal hydride battery
- ช่องต่อออกสัญญาณวิดีโอ เป็นสายสัญญาณขนาดเล็กใช้ต่อกับโทรทัศน์ผ่านช่องComposite

ภาพตัดขวางของกล้อง D-SLR จำลองการทำงานของอุปกรณ์ภายใน

## [แก้] รูปแบบการทำงาน

กล้องสะท้อนภาพเลนส์เดี่ยวดิจิทัล(D-SLR) ใช้กระจกสะท้อน สำหรับการแสดงภาพที่กำลังจะถ่ายผ่านช่องมองภาพ ภาพตัดขวางด้านขวามือ นั่นแสดงให้เห็นถึงเส้นทางของแสงที่เดินทางผ่านเลนส์ (1) และสะท้อนผ่านกระจกสะท้อนภาพ(2) และ ฉายบนแผ่นปรับโฟกัส (5) จากนั้นทำการลดขนาดภาพผ่าน เลนส์ลดขนาดภาพ(6) และสะท้อนใน ปริซึมห้าเหลี่ยม ทำให้ภาพปรากฏที่ช่องมองภาพ(8) เมื่อกดปุ่มชัตเตอร์ จะทำให้กระจกสะท้อนจะกระเด้งตามลูกศรขึ้นไป และช่องระนาบโฟกัส(3) เปิดออก และภาพฉายลงบน เซ็นเซอร์รับภาพ(4) เช่นเดียวกับที่ปรากฏบนระนาบโฟกัส

## [แก้] ขนาดของเซ็นเซอร์รับภาพกับคุณภาพของภาพ

ขนาดของเซ็นเซอร์รับภาพในกล้อง D-SLR จะมีขนาดใหญ่กว่ากล้องคอมแพก และ กล้องโปรคอนซูเมอร์ การที่กล้อง D-SLR มีขนาดเซ็นเซอร์รับภาพที่ใหญ่ขึ้น ทำให้คุณภาพของภาพสูงขึ้น มีจุดรบกวนต่ำ มีความชัดตื้น ความไวแสงที่สูงขึ้น เพิ่มพื้นที่ในการรับภาพ และ มีไดนามิคเรนจ์กว้างขึ้น ในกล้องD-SLR โดยทั่วไปจะมีขนาดของเซ็นเซอร์รับภาพที่ขนาด APS หรือ 22มม. X 15มม. เล็กกว่าขนาด APS-C เล็กน้อย แต่เล็กกว่าฟิล์ม 135มม. ค่อนข้างมาก แต่กล้องคอมแพกระดับสูงอย่าง Nikon Coolpix 8800 นั้นมีขนาดของเซ็นเซอร์รับภาพเพียง 8.8มม. X 6.6มม.(รูปแบบ 2/3นิ้ว) หรือเล็กกว่ากล้อง D-SLR ประมาณ 4-6 เท่า และกล้อง D-SLR ระดับสูง ก็จะมีเซ็นเซอร์รับภาพขนาดเท่าฟิล์ม 35มม. ซึ่งเราจะเรียกว่า กล้องเต็มเฟรม

## [แก้] ชนิดของเซ็นเซอร์รับภาพ

โดยทั่วไปจะพบชนิดของเซ็นเซอร์รับภาพอยู่ 3 ชนิด คือ CCD CMOS และ MOS แต่ Nikon D2Hs จะใช้รูปแบบ JFET LBCAST

- CCD (Charge Coupled Device) เป็นรูปแบบของ เซ็นเซอร์รับภาพ ที่ให้ ไดนามิคเรนจ์ของแสงที่ดี และ อ่อนไหวต่อสี ทำให้ถูกใช้อย่างแพร่หลายกว่าชนิดอื่นๆ แต่ข้อเสียของ เซ็นเซอร์รับภาพชนิดนี้คือการบริโภคพลังงานที่ค่อนข้างสูง และมีคอนโทรลเลอร์แปลงสัญญาณที่ซับซ้อน
- CMOS (Complementary Metal Oxide Semiconductor) ในสมัยก่อน เ็ซ็นเซอร์รับภาพชนิดนี้ มีปัญหาเรื่อง สัญญาณรบกวน ค่อนข้างมาก เนื่องจากมีความไวแสงที่ต่ำ แต่ปัจจุบัน ได้มีการพัฒนาให้มีความสามารถดีขึ้น และส่งผ่านข้อมูลได้รวดเร็วขึ้น ซึ่งบริษัทที่ใช้ CMOS ในการผลิตเซ็นเซอร์รับภาพ คือ Canon ซึ่งใช้ในDSLR ตระกูล Canon EOS
- MOS (Metal Oxide Semiconductor) มีคุณสมบัติไกล้เคียง CMOS แต่ไม่มีคุณสมบัติของการประหยัดพลังงาน ซึ่งพบเซ็นเซอร์รับภาพ ชนิดนี้ได้ในกล้อง DSLR จาก Olympus
- JFET (Junction Field Effect Transistor) LBCAST (Lateral Buried Charge Accumulator & Sensor Transistor array) มีลักษณะไกล้เคียงกับ CCD แต่จะคุณสมบัติในการส่งผ่านข้อมูลได้เร็วกว่า ซึ่งจะพบได้ในกล้อง Nikon D2Hs และกล้องDSLRระดับสูงจาก Nikon

Tom's hardware Buyer's Guide

## [แก้] แหล่งข้อมูลอื่น

- สมาคมถ่ายภาพแห่งประเทศไทย ในพระบรมราชูปถัมภ์

| D-SLR เป็นบทความเกี่ยวกับ เทคโนโลยี หรือ สิ่งประดิษฐ์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ D-SLR ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../d/-/s/D-SLR_6737.html".

หมวดหมู่: บทความที่มีชื่อเป็นภาษาอังกฤษ | กล้องถ่ายภาพ | บทความเกี่ยวกับ เทคโนโลยี ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Deutsch
- English
- Español
- Français
- Italiano
- 한국어
- Nederlands
- Русский
- Slovenčina
- 中文